۱۹-جو عصرده میکروسکوپون تکنیکی ایمکانلارینین اینکیشافی ایله علاقه دار عالیملرین هوجئیره و توخومالار ساحه‌سین‌ده‌کی نظری بیلیکلری چوخ آرتمیش، ۱۸۵۰-جی ایلده آلمان عالیمی رودولف ویرخووون چاپ‌دان چیخمیش ""هوجئیره پاتولوژیسی"" کیتابین‌دان سونرا ایسه بو ساحه‌ده‌کی آراشتیرمالار داها دا گئنیشلنمیش‌دیر. دیگر طرف‌دن ایسه بئیین هوجئیره‌لرینین (نئیرونلارین) آراشدیریلماسی زامانی اننوی اۆصوللارا مراجعت ائدیلمه‌سی دوزگون علمی نتیجه‌لرین آلینماسینا چتین‌لیک تؤردیردی. کامیلو قولجینین میکروسکوپیک نئیروآناتومی ساحه‌سین‌ده ایلک آراشتیرمالاری ۱۸۶۰-جی ایللرین سونلارین‌دا نشر اولونموش‌دور. ۱۸۷۲-جی ایلده آبیاتقراسو شهر خستخاناسینین باش سانیتار موفتتیشی وظیفه‌سینه تعیین ائدیلدیک‌دن سونرا لابوراتوریا تجروبه‌لری آپارماغا واختی و ایمکانی محدودلاشدیغین‌دان آراشتیرمالارینی ائوینین مطبخین‌ده داوام ائتدیرمیش و نئیرون توخومالارینین آزوت‌لو گوموشه باتیریلدیق‌دا قارا رنگه بویاندیغینی آشکار ائتمیش‌دیر. بو اۆصول علم عالمین‌ده اوّلجه احتیاطلا قارشیلان‌سا دا، ۱۸۸۰-جی ایللردن اعتباراً مشهورلاشماغا باشلامیش‌دی. قولقی ۱۸۹۸-جی ایلده نئیرونلار اوزرین‌ده آپاردیغی آراشتیرما زامانی اونلارین آراسین‌دا اینجه ساپلارلا هؤرولموش تور موشاهیده ائتمیش و بونا ""هولجی کومپلکسی"" آدینی وئرمیش‌دیر. بو توخومانین اؤیرنیلمه‌سی یالنیز الکترون میکروسکوپون کشفین‌دن سونرا مومکون اولموش‌دور.